Erdlerzê bi girdîya 6.8 o ke binşewe Xarpêt de bi Amed û bajarnê derûdorî de ame hîskerdene. Amed de şaro ke badê erdlerzî vazda teberd şewe zî kuçeyan de ravêrnaye.
Şarê Amedî yo ke rîyê erdlerzî ra vejîya kuçeyan tayî taxanê de bado elektîk ame agêrayê keyeyanê la xeylêk kesî şewe teberd de wesayîtanê xo de ravêrnaye.
Erxenî de cinîyêk pîya bi domanê xo yê 11 serreyî  xo balkon ra eşt. Dadî û domano ke bîyî birîndar ameyî berdene nêweşxane. Hetê bînî ra Bismîlî cinîyêke Sultane Surer (80) netîceyê krîzê zerrî ra vefat kerd.
